Diari Oficial de la Generalitat Valenciana


Sumari del DOGV 8517, del 29-03-2019 (2019/3142)

CORRECCIÓ d'errades de l'Ordre 6/2019, de 28 de febrer, de la Conselleria d'Educació, Investigació, Cultura i Esport, per la qual es convoca procediment selectiu d'ingrés al cos de catedràtics o catedràtiques de Música i Arts Escèniques.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8517

Data del DOGV
:   29-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3142


Data del document
:   28-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * concurs administratiu

CORRECCIÓ d'errades de l'Ordre 6/2019, de 28 de febrer, de la Conselleria d'Educació, Investigació, Cultura i Esport, per la qual es convoca procediment selectiu d'ingrés al cos de catedràtics o catedràtiques de Música i Arts Escèniques. [2019/3142]  
S'han advertit errades en la publicació de l'ordre indicada (DOGV 8498, 04.03.2019), que es corregeixen com segueix:  
  
ANNEX II  
Guia docent  
  
On diu:  
«La guia docent, que ha de tindre caràcter personal, ha de ser elaborada de forma individual per la persona aspirant i tindre una extensió màxima de 20 pàgines, en format DIN-A4, escrites a doble espai, amb lletra "Arial" (no s'admetrà cap altra tipologia d'Arial) i amb un cos de lletra de 12 punts, sense comprimir. La portada contindrà les dades d'identificació de la persona aspirant, el cos i l'especialitat per la qual es presenta (no es comptabilitzarà en les 20 pàgines). No podrà contindre hipervincles. Els annexos no poden superar les 10 pàgines (que no es computaren en les 20 inicials establides). En el cas d'utilitzar taules, el cos de la lletra podrà reduir-se fins a 9 punts, sense comprimir. La presentació haurà d'efectuar-se en document en format PDF que no superarà els 20 MB»;  
  
Ha de dir:  
«La guia didàctica tindrà caràcter personal, haurà de ser elaborada de forma individual per la persona aspirant, i tindre una extensió màxima de 20 pàgines, en format DIN-A4, escrita a doble espai, amb lletra "Arial" (no s'admetrà cap altra tipologia diferent d'Arial) i amb un cos de lletra de 12 punts, sense comprimir.  
La portada contindrà les dades d'identificació de la persona aspirant, el cos i l'especialitat per la qual es presenta. Aquesta portada, així com l'índex i els annexos, no es comptabilitzaran en les 20 pàgines.  
La guia docent no contindrà hipervincles.  
Els annexos no podran superar les 10 pàgines. En el cas d'utilitzar taules o gràfics l'interlineat podrà ser senzill.  
La presentació de la guia docent es realitzarà de forma telemàtica, en un únic document, format PDF, que no superarà els 20 MB».  
  
València, 28 de març de 2019.- El conseller d'Educació, Investigació, Cultura i Esport: Vicent Marzà Ibáñez.